(Aangestuur vanaf Konstantyn VII Porphyrogennetos)
Konstantyn was ’n baie intelligente man met baie belangstellings en het die jare wat hy deur Romanos en sy seuns oorheers is, gebruik om die hof se seremonies te bestudeer.
Romanos het die mag behou tot in 944, toe sy bewind deur sy jongste twee seuns omvergewerp is. Hy het sy laaste jare in bannelingskap op die eiland Prote deurgebring as monnik en het op 15 Junie 948 daar gesterf. Met die hulp van sy vrou, Helena, het Konstantyn sy swaers van die troon afgeskop en op 27 Januarie 945 het hy, toe 39, alleenheerser geword. ’n Paar maande later het hy sy seun, Romanos, as medekeiser gekroon. Hy het die res van sy lewe aan sy studies gewy en die regering aan sy generaals en vrou oorgelaat.
In 949 het Konstantyn ’n nuwe vloot van 100 skepe gestuur om Kreta van die Arabiere terug te neem, maar nes sy pa se poging in 911 het syne misluk. Aan die oosgrens het hy groter, maar wisselende sukses behaal: in 949 het die Bisantyne Germanicea verower en in 952 die Bo-Eufraat oorgesteek. In 953 het die Arabiere Germanicea egter herower en die keiserlike gebied binnegeval.
In die herfs van 957 is Konstantinopel besoek deur grootprinses Olga van Kiëf. Die rede vir dié besoek is nooit opgeklaar nie, maar sy is as ’n Christen gedoop met die naam Helena en het Chritelike sendelinge gesoek om haar heidense volk te oortuig om Christene te word.
Konstantyn is in November 959 dood en is opgevolg deur sy seun, Romanos II. Daar was gerugte dat hy deur sy seun en skoondogter, Theophano, vergiftig is.
Konstantyn VII op sy sterfbed (uit Madrid Skylitzes).
Konstantyn en sy vrou, Helena, dogter van keiser Romanos I, het verskeie kinders gehad, onder andere:
Leo, wat jonk dood is
Zoe, wat na ’n klooster gestuur is
Theodora, wat getrou het met keiser Johannes I Tzimiskes.
Agatha, wat na ’n klooster gestuur is
Theophano, wat na ’n klooster gestuur is
Anna, wat na ’n klooster gestuur is
↑ Ostrogorsky, George (1969). History of the Byzantine State. New Brunswick, NJ: Rutgers University Press. p. 278. ISBN 0-8135-0599-2.
Kazhdan, Alexander, red. (1991). The Oxford Dictionary of Byzantium. Oxford University Press.
Norwich, John Julius (1997). A Short History of Byzantium. Londen: Viking. ISBN 0-679-45088-2.
Wikimedia Commons het meer media in die kategorie Konstantyn VII.
Ontsluit van "https://af.wikipedia.org/w/index.php?title=Konstantyn_VII_van_Bisantium&oldid=1891147"
Geboortes in 905
Sterftes in 959
Die bladsy is laas op 17 Januarie 2019 om 18:01 bygewerk.